Ֆլորիան Վիրց

**Ֆլորիան Ռիչարդ Վիրց** (, ), գերմանացի ֆուտբոլիստ, հարձակվողական ոճի կիսապաշտպան, հանդես է գալիս Գերմանիայի ֆուտբոլի ազգային հավաքականում  և «Բայեր Լևերկուզենում»։ 

Ֆլորիան Վիրցն համարվում է աշխարհի լավագույն երիտասարդ խաղացողներից մեկը։

## Ակումբային կարիեա
Եղել է «Քյոլն» ակումբի ակադեմիայի սան, 2020 թվականի հունվարին տեղափոխվել է «Բայեր 04» ակումբ։ 2020 թվականի մայիսի 18-ին Վիրցն իր նորամուտը նշել է Բունդեսլիգայի առաջնությունում՝ «Վերդեր» ակումբի դեմ խաղում։ Նա դարձել է «Բայեր Լևերկուզենի» ամենաերիտասարդ խաղացողը Բունդեսլիգայում․ ֆուտբոլիստը խաղադաշտ է դուրս եկել 17 տարեկան 15 օրական հասակում և գերազանցել Կայ Հավերցին պատկանող նախորդ ռեկորդը։ 2020 թվականի հունիսի 6-ին նա գոլ է խփել «Բավարիայի» դարպասին և ճանաչվել Բունդեսլիգայի պատմության ամենաերիտասարդ ռմբարկուն։ Նույն տարվա դեկտեմբերին այդ ռեկորդը գերազանցել է Յուսուֆ Մոուկոկոն։

2022 թվականի մարտի 13-ին Բունդեսլիգայի «Քյոլնի» դեմ խաղում նա ստացել է ծնկի առաջային խաչաձև կապանի պատռվածք։ 2023 թվականի հունվարի 22-ին նա առաջին անգամ խաղադաշտ է դուրս եկել վնասվածքից ապաքինվելուց հետո՝  Բունդեսլիգայի «Բորուսիա» ակումբի դեմ խաղում։

2024 թվականի ապրիլի 14-ին Ֆլորիան Վիրցը հեթ-տրիկի հեղինակ դարձել «Վերդերի» դեմ խաղում, որից հետո «Բայերը» իր պատմության մեջ առաջին անգամ դարձել է Գերմանիայի չեմպիոն՝ առաջնության ավարտից 5 տուր առաջ, վաղաժամ ձևակերպելով չեմպիոնությունը։

## Կարիերան հավաքականում
Ֆլորիան Վիրցը հանդես է եկել Գերմանիայի  Մ15, Մ16, Մ17 և Մ21 տարեկանների հավաքականներում։ 2021 թվականի սեպտեմբերի 2-ին նա իր նորամուտը նշել է Գերմանիայի ֆուտբոլի ազգային հավաքականի կազմում՝ Լիխտենշտայնի ֆուտբոլի ազգային հավաքականի դեմ խաղում։ Խաղն ավարտել է գերմանացիների հաղթանակով՝ 2:0 հաշվով։

2022 թվականի մայիսին մարզիչ Հանսի Ֆլիկը հայտարարել է 2022 թվականի ֆուտբոլի աշխարհի առաջնության հավաքականի կազմում ընդգրկել Վիրցին, սակայն նա բաց է թողել մրցաշարը՝ կապանի վնասվածքի պատճառով։

2024 թվականի մարտի 23-ին Ֆլորիան Վիրցն իր առաջին գոլն է խփել ազգային հավաքականի կազմում՝ յոթերորդ վայրկյանին Ֆրանսիայի դեմ ընկերական խաղում, որն ավարտվել է 2-0 հաշվով։ Նրա խփած գոլը դարձել է ֆուտբոլի միջազգային պատմության մեջ երկրորդ ամենաարագ գոլը՝ ավստրիացի ֆուտբոլիստ Քրիստոֆ Բաումգարտների խփած գոլից հետո։ Վերջինս վեց վայրկյանում է գոլի հեղինակ դարձել Սլովակիայի ֆուտբոլի ազգային հավաքականի դեմ ընկերական խաղում։

2024 թվականի հունիսի 7-ին Վիրցն ընդգրկվել է Եվրո-2024-ի Գերմանիայի հավաքականի կազմում։ Հունիսի 14-ին նա բացեցլ է մրցաշարի հաշիվը՝ 5:1 հաշվով հաղթանակ տանելով Շոտլանդիայի նկատմամբ՝ դառնալով ամենաերիտասարդ գերմանացի ֆուտբոլիստը, որը եվրագավաթներում գոլ է խփել 21 տարեկան 42 օրական հասակում՝ գերազանցելով նախորդ ռեկորդը։

## Անձնական կյանք
Վիրցի գործակալները հանդիսանում են նրա ծնողները. նրա հայրը՝ Հանս-Յոահիմը, նաև «Grün-Weiß Brauweiler» ակումբիի նախագահն է, որտեղ Վիրցը խաղացել է մանկության տարիներին՝ նախքան «Քյոլնին» միանալը։ Նրա ավագ քույրը՝ Ջուլիան Վիրցը, նույնպես պրոֆեսիոնալ ֆուտբոլիստ է, նա կանանց Բունդեսլիգայում իր նորամուտը նշել է տասնվեց տարեկանում։

## Ձեռքբերումներ
### Թիմային
; «Բայեր 04»
*Գերմանիայի չեմպիոն՝ 2023/24թթ․
*Գերմանիայի գավաթակիր՝ 2023/24թթ․
;Մ21 տարեկանների հավաքական
*Եվրոպայի երիտասարդական առաջնության հաղթող՝ 2021 թ․
;Անձնական ձեռքբերումներ
*Ֆրից Ուոլթերի ոսկե մեդալ (մինչև 17 տարեկան լավագույն խաղացող, 2020)
*Ֆրից Ուոլթերի ոսկե մեդալ (մինչև 19 տարեկան լավագույն խաղացող, 2020)
*Բունդեսլիգայի լավագույն խաղացող (2023/24)
*Ընդգրկվել է 2021/22 թվականների Բունդեսլիգայի մրցաշրջանի խորհրդանշական հավաքականում
* Молодой игрок сезона в Лиге Европы УЕФА: 2023/24
*Բունդեսլիգայի ամսվա լավագույն խաղացող (4)՝ սեպտեմբեր 2021, հոկտեմբեր 2023, դեկտեմբեր 2023, փետրվար 2024
*ՈՒԵՖԱ Եվրոպա լիգայի մրցաշրջանի լավագույն երիտասարդ խաղացող, 2023/24

## Ծանոթագրություններ

## Արտաքին հղումներ
*Ֆլորիան Վիրց. «Մենք գոհ ենք, որ մեզ համեմատում են նրանց հետ»
*Ֆլորիան Վիրց
* Профиль футболиста на официальном сайте ФК «Байер 04»
* Профиль футболиста на сайте Weltfussball.de
* Профиль футболиста на сайте Kicker.de

 
Կատեգորիա:Բայեր Լևերկուզենի ֆուտբոլիստներ
Կատեգորիա:Բունդեսլիգայի ֆուտբոլիստներ
Կատեգորիա:Գերմանացի ֆուտբոլիստներ
Կատեգորիա:Գերմանիայի հավաքականի ֆուտբոլիստներ
Կատեգորիա:ՈՒԵՖԱ Եվրո 2024-ի ֆուտբոլիստներ
Կատեգորիա:Տղամարդկանց ֆուտբոլի կիսապաշտպաններ
Կատեգորիա:Քյոլնի ֆուտբոլիստներ
Կատեգորիա:Ֆուտբոլի հարձակվողներ